LIETUVOS RESPUBLIKOS ŽEMĖS ŪKIO MINISTRO



ĮSAKYMAS

**DĖL DVYLIKOS MĖNESIŲ IR JAUNESNIŲ GALVIJŲ MĖSOS ŽENKLINIMO**

2008 m. birželio 26 d. Nr. 3D-359

Vilnius

Įgyvendindama 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL 2007 L 299, p. 1), su paskutiniais pakeitimais, padarytais 2008 m. gegužės 26 d. Tarybos reglamentu (EB) Nr. 470/2008 (OL 2008 L 140, p. 1), nuostatas, susijusias su dvylikos mėnesių ir jaunesnių galvijų mėsos ženklinimu:

1. Nustatau, kad:

1.1. visi fiziniai ir juridiniai asmenys, tiekiantys rinkai dvylikos mėnesių ir jaunesnių galvijų šviežias atšaldytas ar užšaldytas skerdenas, išpjaustytą mėsą su kaulais ar be kaulų, smulkintą mėsą, subproduktus, skirtus žmonėms vartoti (toliau – mėsa), ją ženklina pagal reglamento (EB) Nr. 1234/2007 113 b punkte bei XI a priede ir 2008 m. birželio 18 d. Komisijos reglamento (EB) Nr. 566/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl 12 mėnesių ir jaunesnių galvijų mėsos prekybos (OL 2008 L 160, p. 22), nurodytus reikalavimus, kartu atsižvelgiant į 2000 m. liepos 17 d. Europos Parlamento ir Tarybos reglamento (EB) Nr. 1760/2000, nustatančio galvijų identifikavimo bei registravimo sistemą, reglamentuojančio jautienos bei jos produktų ženklinimą bei panaikinančio Tarybos reglamentą (EB) Nr. 820/97 (OL *2004 m. specialusis leidimas,* 3 skyrius, 30 tomas, p. 248), su paskutiniais pakeitimais, padarytais 2006 m. lapkričio 20 d. Tarybos reglamentu (EB) Nr. 1791/2006 (OL 2006 L 363, p. 1), II dalies, 2000 m. rugpjūčio 25 d. Komisijos reglamento (EB) Nr. 1825/2000, nustatančio išsamias Europos Parlamento ir Tarybos reglamento (EB) Nr. 1760/2000 taikymo taisykles galvijienos ir jos produktų ženklinimui etiketėmis (OL *2004 m. specialusis leidimas,* 3 skyrius, 30 tomas, p. 259), su paskutiniais pakeitimais, padarytais 2007 m. kovo 15 d. Komisijos reglamentu Nr. 275/2007 (OL 2007 L 76, p. 12), nuostatas bei pagal Lietuvos higienos normos HN 119:2002 „Maisto produktų ženklinimas“, patvirtintos Lietuvos Respublikos sveikatos apsaugos ministro 2002 m. gruodžio 24 d. įsakymu Nr. 677 (Žin., 2003, Nr. ), ir Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr. 170 (Žin., 2002, Nr. ; 2004, Nr. ), reikalavimus;

1.2. galutiniam vartotojui mažmeninės prekybos vietose realizuojama nefasuota mėsa, be 1.1 punkte nurodytų ženklinimą reglamentuojančių teisės aktuose minimų ženklinimo rekvizitų ir kitų reikalavimų, dar turi būti paženklinta šia papildoma informacija: kainų etiketėje nurodomas parduodamo maisto produkto pavadinimas turi būti „veršiena“, jei galvijo amžius skerdimo metu buvo iki 8 mėnesių, o šalia įrašyto maisto produkto pavadinimo „veršiena“ pateikiama tekstinė informacija: „amžius skerdimo metu: ne daugiau kaip 8 mėn.“ arba „jautiena“, jei galvijo amžius skerdimo metu buvo nuo 8 iki 12 mėnesių, o šalia įrašyto maisto produkto pavadinimo „jautiena“ pateikiama tekstinė informacija: „amžius skerdimo metu: nuo 8 iki 12 mėnesių“.

2. Tvirtinu Dvylikos mėnesių ir jaunesnių galvijų priskyrimo skerdyklose „V“ ar „Z“ kategorijai atvejus (pridedama).

3. Nustatau, kad šis įsakymas įsigalioja nuo 2008 m. liepos 1 d.

ŽEMĖS ŪKIO MINISTRĖ KAZIMIRA DANUTĖ PRUNSKIENĖ

|  |  |
| --- | --- |
| SUDERINTA | SUDERINTA |
| Lietuvos Respublikos valstybinės  maisto ir veterinarijos tarnybos | Lietuvos Respublikos sveikatos  apsaugos ministerijos |
| 2008-06-17 raštu Nr. B6-(1.19)-942 | 2008-06-20 raštu Nr. 10-3516 |

\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos žemės ūkio ministro 2008 m. birželio 26 d. įsakymu Nr. 3D-359

**DVYLIKOS MĖNESIŲ IR JAUNESNIŲ GALVIJŲ PRISKYRIMO SKERDYKLOSE „V“ AR „Z“ KATEGORIJAI ATVEJAI**

1. Pagrindinis kriterijus nustatant galvijo amžių kategorijai priskirti yra mėnuo. Mėnuo yra laiko tarpas nuo bet kurio mėnesio „x“ dienos iki kito mėnesio tos pačios „x“ dienos (ją įskaitant). Pvz.:

|  |  |  |
| --- | --- | --- |
| Galvijo gimimo data | Galvijo skerdimo data | Žymėtina kategorija |
| 2009-01-01 | <=? 2009-09-01 | V |
|  | > 2009-09-01 ir <=? 2010-01-01 | Z |
| 2009-03-15 | <=? 2009-11-15 | V |
|  | > 2009-11-15 ir <=? 2010-03-15 | Z |
| 2009-06-28 | <=? 2010-02-28 | V |
|  | > 2010-02-28 ir <=? 2010-06-28 | Z |
| 2009-04-30 | <=? 2009-12-30 | V |
|  | > 2009-12-30 ir <=? 2010-04-30 | Z |
| 2009-12-31 | <=? 2010-08-31 | V |
|  | > 2010-08-31 ir <=? 2010-12-31 | Z |

2. 1 punkte paminėtas kriterijus galvijo amžiui nustatyti, kad būtų priskirta reikiama kategorija, netaikytinas, jei galvijo gimimo data yra sausio 31 d., kovo 31 d., rugpjūčio 31 d., birželio 30 d., vasario 29 d. bei birželio 29 d., jei kiti metai nėra keliamieji. Tuomet galvijo amžiaus kategorija bus tokia:

|  |  |  |
| --- | --- | --- |
| Galvijo gimimo data | Galvijo skerdimo data | Žymėtina kategorija |
| Metai-01-31 | <=? Metai-09-30 | V |
|  | > Metai-09-30 ir <=? (Metai+1)-01-31 | Z |
| Metai-03-31 | <=? Metai-11-30 | V |
|  | > Metai-11-30 ir <=? (Metai+1)-03-31 | Z |
| Metai-08-31 | <=? Metai-04-30 | V |
|  | > Metai-04-30 ir <=? (Metai+1)-08-31 | Z |
| Metai-10-31 | <=? Metai-06-30 | V |
|  | > Metai-06-30 ir <=? (Metai+1)-10-31 | Z |
| Metai-06-30 | <=? Metai-02-28 ar <=? (Metai+1)\*-02-29 | V |
|  | > (Metai+1)-02-28 ar > (Metai+1)\*-02-29 ir <=? (Metai+1)-06-30 | Z |
| Metai-06-29\* | <=? (Metai+1)-02-28 | V |
|  | > (Metai+1)-02-28 ir <=? (Metai+1)-06-29 | Z |
| Metai-02-29 | <=? Metai-10-29 | V |
|  | > Metai-10-29 ir <=? (Metai+1)-02-28 | Z |

\*(Metai+1) – keliamieji metai.

\_\_\_\_\_\_\_\_\_\_\_\_\_\_\_\_\_